【戰況R1】周俊樂終點前垂手 差啲冇第2!
2024年04月17日 18:46
東網電視
更多新聞短片
頭場五班谷1000米,徐廐「輗多福」成為2倍半大熱門,呢隻快馬縮返來谷草最短途,兼用黃智弘減10磅,真係畀佢帶到呀,石哥今季第10W到手,不過可惜佢五班頭馬已經爆晒配額,呢W係唔計數,慘呀~是場跑第2名係周俊樂的「謙謙君子」,但樂仔終點前30米突然垂一垂手,好彩之後騎番過到「鑽石寶寶」,唔係佢就大鑊了。
馬主劉耀棠表示「輗多福」今場頭馬的確等咗一段時間,現時終於取得季內第一場頭馬都開心,因為之前排檔唔好,同埋跑吓1200米畀愛駒練氣。今場喺五班作戰有班利,加上今場抽檔好,對手唔強,賽前練馬師匯報今場都有機會,自己都抱有信心。而「輗多福」現時已6歲,石哥都幫手贏咗4場,上手希斯贏咗1場,服役以來5W都好滿意,現時愛駒回升四班可能辛苦少少,贏完今場會再同練馬師傾吓日後部署。
第1場賽果:5-7-6-3
二重彩賽果:5-7(最後賠率43)